Downloaded from YTS.MX
Official YIFY movies site: YTS.MX
Satu-satunya perkara yang manusia mahu
adalah untuk disayangi.
Kita cipta…
struktur yang hebat,
kita pergi ke bulan,
kita tulis puisi, memajukan sains dan kita buat segalanya
supaya kita disayangi.
Kita semua mahukan itu…
Disayangi.
Takutnya.
Ini posternya.
Pasukan, sila bersedia.
- Semoga berjaya. - Terima kasih.
Semoga berjaya!
Dulu saya selalu rasa…
sendirian, tak cukup.
Apabila saya pergi ke sekolah,
saya akan menyanyi
dan saya akan dapat perhatian semua orang, seluruh kelas, guru.
Mereka akan tepuk tangan untuk saya.
Mereka sukai saya dan nak jadi kawan saya.
Jika saya tambah isyarat tangan pada lagu ini,
saya akan jadi seperti…
orang bodoh. Seperti badut mereka.
Namun, mereka lebih sukai saya, mereka lebih nampak saya.
Ini Granny Latin pertama saya.
Kemudian saya balik rumah
dan semuanya jadi sebaliknya. Saya jadi halimunan.
Saya tak penting.
Maka,
saya paksa diri saya seumur hidup untuk buktikan saya cukup
dan saya dah biasa buat perkara yang luar biasa
untuk disayangi.
Supaya orang menyayangi saya.
Cintaku sejati
Aku benar-benar mencintaimu
Sungguhpun kau berdiam diri
Aku lebih mencintaimu
Ciuman di dalam kereta api
Bertukar menjadi kasar
Adakala liar
Aku terdesak…
Hari jadi Joelito 10 hari bulan. Kami di dalam kolam seharian.
Kami adakan barbeku.
Hari sudah gelap dan kami masih di dalam kolam.
Sedapnya.
Kami panggang piza dan roti gulung dan kami duduk di sana…
Seronoknya.
- Saya nampak cantik tak? - Ya.
- Lihat.
AWAK AKAN JADI BUNGA TERCANTIK 2021
Untuk menceritakan kisah ini, saya perlu ceritakan semuanya.
Kami semua tinggal dengan nenek saya.
Ibu bapa saya,
saya dan adik saya,
dan pak cik saya,
serta keluarganya. Kami semua tinggal di sini.
Nenek saya seorang penyanyi dan komposer.
Dia tulis bolero.
Dia kata mereka gelar dia "Ratu Bolero" pada zamannya.
Dia ajari saya menyanyi dan dia akan pasang muzik.
Kami menyanyi bersama dan dia main gitar.
Dia ajari saya
cara buat persembahan pentas, cara berdiri tegak.
Cara buat semua ini.
Contohnya, saya nak jadi komposer.
Saya ingin mencontohi dia sebab dia tulis lagu sendiri.
Hakikat bahawa dia tulis lagu sendiri
penting bagi saya
sebab bukan semua wanita tulis lagu sendiri.
Wanita, terutamanya ketika itu,
lebih berperanan dalam memainkan lagu.
Nenek saya pula menulis lagu sendiri.
Jadi, saya pun nak buat begitu.
Saya suka bawakan nenek saya bunga.
Dia suka. Malah, dia selalu datang ke kubur dulu
dan bawakan ibunya, suaminya bunga…
dan saya selalu ikut dia.
"Jangan kahwin. Katakan tidak kepada lelaki. Lelaki jahat."
"Cinta tak wujud. Cari orang yang berduit."
Nenek saya dan nasihatnya. Dia sangat lucu.
Nenek saya selalu beritahu saya
yang saya perlu…
keluar dari kawasan kejiranan ini.
Bagi dia, itulah perkara terbaik yang boleh berlaku dalam hidup saya.
Saya rasa ia ada kaitan
dengan penderitaan dan keganasan yang wujud dalam keluarga kami juga.
Kemudian kami pindah. Kami tinggal
di bawah bukit sedikit, di Gómez Carreno.
Ia apartmen pertama ibu bapa saya
sebagai suami dan isteri.
Ia… kemudahan perumahan kerajaan.
Saya rasa mereka gembira sebab mereka ada
rumah kecil mereka untuk memulakan keluarga.
Saya masih ingat mereka beli sebuah radio.
Apabila ia tiba, kami membukanya
dan baunya macam plastik, baharu.
Kami tutup lampu
dan mereka pasang radio dengan kuat untuk dengar muzik.
Kami berempat duduk.
Cuma ada lampu merah kecil pada radio
dan kami berempat duduk,
hanya mendengar muzik dalam radio baharu kami.
Memori yang indah.
Apa itu?
Baju bayi.
Awak ada anak?
- Tahniah. - Terima kasih.
- Saya juga. - Saya tahu. Bayi yang sama.
Di bawah katil tempat tarian labah-labah
diadakan…
Ayuh.
Baunya busuk.
Saya perlu buang sampah.
Helo.
Jelajah bermula hari ini.
Saya hamil tiga bulan.
Saya rasa…
besar.
Saya tak pernah rasa begitu… besar.
Saya sangat teruja.
Saya akan naik bas.
Saya di Los Angeles dan kami akan ke Seattle.
Jadi… itu saja.
Konsert ini konsert ke-20…
Tak. Konsert keberapa yang ini?
Ketujuh belas, saya rasa? Ke-18?
Apa-apa pun,
saya masih ada sepuluh lagi.
Usah ganggu aku
Saya rasa bagus.
Saya menjadi hidup semula, menyanyi dan segalanya.
Namun, pengalamannya sangat berbeza semasa hamil.
Menguruskan kedua-duanya.
Hamil sesuatu yang saya sangat mahukan.
Kami buat IVF
dan berjaya dalam percubaan kedua.
Kami bersedia untuk cuba kali ketiga,
walaupun ia sangat sukar, terutamanya dari segi emosi.
Saya percaya saya akan terus buat kerja saya dengan anak saya.
Saya akan buat dengan cara yang sama.
Saya tak nak tinggalkan dia di dalam katil bayi.
Saya tak peduli apa mereka kata, saya akan bersama dia. Sepanjang masa.
…dan burung madu berterbangan
Bunga matahari bersinar
Benih pula menghujani bumi
Lama aku menunggumu
Aku akan menjagamu…
Naluri saya memberitahu saya sekarang yang saya akan jadi sangat kreatif.
Maksud saya, saya bangun bekerja
dan keesokan harinya saya bangun seolah-olah tiada apa yang berlaku.
Seperti bangun awal,
atau tak tidur sebab saya menjaga bayi yang saya sangat idamkan,
saya rasa ia pasti… indah.
Rambut orkid…
Saya takut akan dinding ini semasa kecil sebab mak saya buat saya trauma.
Dia ceritakan tentang seorang budak yang lari ke sini,
terhempas ke dinding dan mati.
Mak saya dan kaedahnya supaya saya tak berlari.
Begitulah cara saya dididik.
Di bangunan itu, di tempat kita masuk tadi,
di situlah saya bercium buat pertama kali.
Dengan lidah.
Di situlah saya duduk dan tulis lagu.
Di situ. Sepanjang petang.
Saya berusaha menjadi penulis lagu.
Saya masih ingat saya cuba cipta lagu daripada segalanya.
Dalam apa saja situasi saya. Jika saya suka seseorang atau…
Saya tak tahu. Apa saja. Saya akan cuba jadikannya lagu.
Saya masih ingat tiada Internet pada masa itu,
jadi saya ada buku nota untuk menulis
semua perkataan yang berima.
Jadi, apabila perlu, apabila kehabisan idea,
saya kata, "Saya perlukan sesuatu yang berima dengan perkataan ini,"
dan rimanya akan muncul.
Ibu bapa saya berpisah semasa saya tujuh tahun.
Ia satu titik perubahan. Ayah saya pergi.
Mak saya ada banyak masalah kewangan. Dia jatuh sakit.
Dia buat kerja dia, rasanya, cuba jalani hidupnya sendiri.
Pokok itu cantik.
Kami pergi ke lereng bukit setiap hari dan kutip bunga putih yang kering.
Kami kutip banyak bunga.
Mak saya warnakannya. Kami buat jambangan bunga dan jual.
Kami berseronok dengan adik saya.
Ia seperti permainan bagi kami, pergi kutip benda dari bukit
dan akhirnya menjadi sumber pendapatan.
Saya pernah jumpa 5,000 peso
di atas tanah dan saya letak kaki begini…
Jantung saya berdebar-debar begini…
Jadi, saya simpan duit itu. Saya ambilnya.
Kisah ayah saya…
Mereka berpisah dan mula bergaduh tentang siapa yang akan jaga kami.
Saya masih ingat rasa seperti bahan tawar-menawar,
sebab mereka bergaduh tentang siapa yang akan tinggal,
tapi saya tak rasa dua-dua mahu tinggal bersama kami.
Mereka bergaduh tentang hal itu.
Apabila ayah saya hilang hak penjagaan anak-anaknya,
dia pergi. Dia putuskan untuk pergi. Untuk menghilang sepenuhnya.
Dari segi fizikal dan kewangan.
Mak saya selalu cari ayah saya.
Mak saya hantar kami keluar dan kata,
"Ketuk pintu itu, di situlah rumah ayah kamu."
Kami ketuk pintu dan mereka kata, "Bukan di sini." Benda begitu.
Bertahun mencari dia.
Realitinya, ia membosankan saya,
kembali ke tempat ini, ketuk, jalan.
Lapar, kepanasan dan perlu cari ayah.
Jadi, saya tak nak cari dia.
Sehingga suatu hari, saya sudah tinggal dengan nenek saya,
saya 17 atau 18 tahun… saya 17 tahun…
saya telefon dia…
dan dia letak telefon.
Kemudian saya cuba telefon lagi dan dia letak semula.
Akhirnya saya kata, "Saya tak mahu apa-apa daripada ayah."
"Saya tak mahu duit."
"Saya cuma mahu kenal ayah."
Dia letak telefon.
Ayuh! Bangun! Sedia?
Dulu aku berjalan dengan bayang-bayang
Menunggu
Menunggumu
Adakala aku bermain dengan ombak
Aku menyoalnya
"Ke mana dia pergi?"
Sementara bulu mataku menari
Labah-labah memanjat tubuh ini
Aku tutup sinaran matahari Dengan jari kecilku
Sementara hatiku lemas…
Bagaimana? Bangun!
Ibarat musim bunga tercela
Aku terbelah dua
Hari ini pun aku sunyi
Mencari dalam beribu
Mencari dalam lautan manusia
Mencari dalam lautan lelaki
Begitu ramai lelaki
Kemanusiaanmu, kebapaanmu…
Non, rien de rien
Non, je ne regrette rien
Ni le bien…
- Nyanyian awak hebat. Bagus bunyinya. - Terima kasih!
Saya patut jadi penyanyi.
…ni le mal
Tout ça m'est bien egal…
Kita di Las Vegas.
Kau ibarat seseorang
Dengan caramu menari
Begitu tajam pandanganmu
Semuanya seolah-olah membakarku
Aku memikirkanmu sepanjang petang
Ke mana saja aku pergi, kau ada
Inginku kucup bibirmu
Inginku sentuh tubuhmu…
Tunggu sehingga 8:30. Saya akan beritahu awak.
Beginilah. Sedia?
- Sedia. Ya. - Juan Carlos, syot. Audio.
- Okey. Sedia. Merakam. - Bagus. Tiga… dua, satu.
Mon Laferte.
Salah seorang wanita yang menerima pencalonan terbanyak dalam Grammy Latin.
Saya dicalonkan untuk Lagu Mexico Serantau.
Tak payah tanya saya soalan itu.
- Cap saja. - Tepat sekali.
"Apa lagi? Saya mewakili mereka."
Nancy, tentang persembahan Chile itu,
saya rasa lebih baik pergi ke sana semasa musim panas,
sebab jika kamu mahu saya pergi…
lebih baik pada musim panas.
Tapi saya perlukan pengesahan,
dengan tarikh-tarikhnya, supaya saya boleh rancang jadual.
Seronoknya.
Saya rasa…
- Saya rasa tendangan pertama, saya… - Dia bergerak?
…sangat teruja.
Kali pertama.
Seronok sangat.
Saiz kasut saya naik satu saiz.
- Betulkah? - Ya, kerana penahanan cecair.
Kaki saya rasa macam empanada.
Selamat tinggal.
Apa yang mereka tak faham
tentang "Ini Moulin Rouge dan ini Mariachi"?
Saya tak tahu.
- Saya faham… - Itu Moulin Rouge.
- Betul. - Sejak hari pertama saya menolaknya.
Saya tak mahu Moulin Rouge sebab saya mahu Mariachi.
Jelaskan rekaan pentas ini kepada saya.
- Kita perlu ubahnya. - Sudah tentu.
Mereka buat silap.
- Nampaknya begitu. - Jadi?
Mereka sedang baikinya sekarang.
Mereka panggil pasukan kandungan kreatif untuk baikinya.
GRAMMY LATIN 2021
Lima,
empat, tiga…
Kemudian mak saya ada teman lelaki.
Seorang kaki botol.
Ganas.
Dia tinggal bersama kami selama tujuh tahun.
Kami ada banyak masalah kewangan. Banyak.
Ia bukan sebuah persekitaran keluarga.
Maksud saya, penting juga
untuk memahami bahawa kemiskinan membawa banyak masalah.
Saya rasa mak saya cuba bertahan hari demi hari,
supaya tak jatuh sakit, supaya ada cukup wang untuk makan.
Mencari cara supaya kami dapat duit.
Dia menjalinkan hubungan
yang toksik, ganas, yang dia tak boleh tinggalkan.
Apabila kita kecil dan kita miskin,
saya tak rasa kita ada banyak masa untuk fikir.
Cuma hidup hari demi hari.
Kita habiskan hari ini dan lihat apa yang ada esok.
Waktu itu sukar.
Lelaki itu juga mendera saya. Banyak perkara berlaku.
Saya tak beritahu mak saya.
Dia tak faham apa yang berlaku.
Dia tak faham.
Ya, itu saja.
Ia juga bukan sesuatu yang saya kerap bualkan.
Saya rasa saya sering menolak mak saya ketika itu.
Malah, saya tak dapat dekati dia secara fizikal.
Saya rasa sangat sakit. Sangat marah.
Cantiknya rupamu Di dapur
Sedikit perlahan Dengan tangan terbuka
Saat kamu mendakapku
Aku jadi anak kamu semula
Sekarang, dalam pelukanmu Aku hilangkan kepahitan itu
Adakala kamu jerit
Adakala kamu pukul
Tapi ibu
Kamu begitu sendirian
Kamu tahu cara memberi aku
Apa yang kamu tiada
Aku nampak kamu menangis kesusahan Untuk pastikan kami hidup
Memandangkan aku di sini hari ini
Aku nampak kamu
Cukup kesal dan letih
Kerana memikul salib Dalam hati yang terluka itu
Aku yakin kamu menyayangiku
Aku nampak kamu…
"Te vi".
Lagu itu sangat penting bagi saya.
Apabila saya tunjuk kepada mak saya, dia kata
saya tak perlu tunjuk kepada sesiapa
sebab semua orang akan tahu dia pukul saya semasa saya kecil.
Dia tak mahu orang tahu
kerana dia sangat malu.
…dan kamu menyanyi untukku…
Tiba-tiba,
saya rasa terperangkap, yang masih berlaku,
dan ada beberapa kali
saya mula alami serangan panik, saya tak boleh bernafas.
Sebab saya rasa menjadi ibu tanggungjawab yang besar.
Saya lebih memahami mak saya sekarang.
Saya sangat rapat dengan keluarga saya, tapi bukan jenis keakraban di mana…
kami berbual setiap hari,
macam, "Mak, saya nak jumpa mak." Saya tak tahu. Macam…
Kami belajar hidup berjauhan.
Tiada siapa yang sempurna.
Para ibu ialah wanita yang tak sempurna.
Mereka manusia.
Walau apa pun… tak kira bagaimana…
cara dia besarkan saya,
saya di sini dan saya bersyukur.
Saya di sini.
Sayangku
Tiada apa lagi
Aku boleh buat
Kau takkan berubah Kau takkan dapat memujukku
Bahawa sekarang
Semuanya akan selamat
Berapa lama kau akan
Terus berfikir
Bahawa kau boleh meminta tanpa memberi?
Sekarang
Aku takkan menunggumu
Sayangku
Jikalau kau enggan kembali
Mengapa kau kembali mencariku Sekali lagi?
Jangan minta aku satu malam terakhir
Sayangku
Mudahnya kau
Pergi, lantas meminta
Aku mencintaimu
Seolah-olah aku ini patung
Patung…
Satu-satunya tempat saya rasa sempurna,
seperti jika saya sedang bertafakur,
adalah di atas pentas.
Saya berhubung dengan perasaan saya, emosi saya.
Saya berhubung dengan orang dan orang berhubung dengannya,
dan juga sangat jujur.
Ada kejujuran sebenar dalam persembahan muzik secara langsung.
Sayangku
Jikalau kau enggan kembali
Mengapa kau kembali mencariku Sekali lagi?
Jangan minta aku satu malam terakhir…
Ada satu perkara yang indah tapi tak rasional, yang kuno, daripada…
daripada nenek moyang kita.
Perkara itu adalah untuk hidup sepenuhnya.
Kadangkala, saya rasa…
saya lengkap pada saat itu.
Saya suka bersungguh-sungguh di pentas.
Sebab itu ertinya menikmati hidup sepenuhnya.
Aku mencintaimu
Seolah-olah aku ini patung
Patung…
Saya mula ambil bahagian dalam program sekolah.
Selepas waktu sekolah,
saya pergi menyanyi di sebuah kelab sukan.
Di kelab sukan itu,
saya jumpa seorang lelaki penipu.
Dia telefon saya suatu hari dan kata, "Hei,
mereka mencari seorang penyanyi untuk bekerja dengan mereka."
"Pergi uji bakat."
Umur saya 13 tahun.
Saya dipilih.
Dia kata,
"Bayarannya sekarang ialah 1,500 peso sehari."
Seribu lima ratus peso Chile.
Sikit saja.
Beginilah.
Kami hanya makan roti keras, bukan?
Jadi, 1,500 peso itu banyak bagi saya.
Saya sukainya. Saya keluar setiap hari
dan jumpa orang, menyanyi dan menyanyi.
Saya tak pernah berhenti menyanyi.
Saya masuk sekolah menengah
dan saya tak berminat untuk belajar.
Saya rasa hal itu melegakan mak saya
kerana tanggungjawab dia membawa saya
dan menjaga saya.
Saya timbulkan masalah dan suka memberontak.
Saya mula ambil dadah.
Saya tak mahu pun. Saya tak mahu berada di sekolah.
Saya hanya mahu menyanyi. Saya sudah ada kerja itu,
jadi saya buat benda lain.
Tak. Sekolah tak menarik minat saya.
Apa-apa pun, ketika itulah
saya mula bekerja dan saya tak pernah berhenti.
KETIKA USIA SAYA 13 TAHUN, SAYA ADA TEMAN LELAKI 34 TAHUN.
MULANYA, SAYA TAK MAHU ADA APA-APA DENGAN DIA,
TAPI DIA BERKERAS DAN SAYA BIARKAN DIA CIUM SAYA.
IA BERLAKU SELAMA LIMA TAHUN DAN IA…
…DAN IA SALAH SAYA.
Saya dapat kerja menyanyi ini
dan di situlah saya jumpa seorang lelaki lebih tua.
Dia 21 tahun lebih tua daripada saya.
Dia merapati saya, nampak saya gadis yang kesunyian
dan beritahu saya
dia akan tolong saya dan selesaikan masalah saya,
yang Tuhan takdirkan dia jumpa saya,
yang dia penyelamat saya dan hanya akan menyayangi saya.
Namun saya perlu berhenti hisap dadah, tinggalkan semua sifat buruk saya
untuk berserah kepada cinta Tuhan.
Saya percayai dia.
Saya seorang gadis yang sangat sunyi, sangat sesat.
Dia juga sangat tak berpelajaran.
Saya ajari dia menulis dan membaca.
Dan…
Akhirnya saya menjalinkan hubungan romantik bersama dia
selama lima tahun.
Dia lelaki yang sudah berkahwin dan ada anak.
Saya anggap dia macam Tuhan.
Saya hormati dia, tapi saya takut akan dia.
Saya buat apa yang dia suruh.
Dia seorang penghibur jalanan.
Seorang badut.
Saya ikut dia.
Adakala saya juga menyanyi di sana, menyanyi di tepi jalan.
Saya menyanyi di bar, di sarkas,
saya menyanyi di kelab malam,
di pesta-pesta, saya mengembara ke seluruh Chile.
Dia akhirnya menjadi "pengurus" saya.
Dia ambil separuh daripada pendapatan saya.
Dalam keluarga kami, mereka kata,
"Dia berhenti belajar,
tapi dia bekerja."
"Dia bawa pulang duit,
dia tak ambil dadah, tak minum arak."
Jadi, tiada siapa cakap apa-apa.
Mereka semua tahu
apa yang berlaku, walaupun ia rahsia yang terkenal.
Sebab dia "pengurus" saya.
Jadi, tiada siapa cakap apa-apa.
Saya masih ingat ketika itu,
bekerja di jalanan dan menghabiskan masa berjam-jam di sana,
mencari duit syiling di atas jalan.
Kadangkala saya kata, "Duit syiling!"
Saya selalu berjalan dengan banyak duit syiling,
saya berbau seperti syiling,
sebab mereka akan buat jenaka di jalanan
dan kami akan ambil syiling, kira syiling,
atau adakala saya menyanyi dan selalunya ada banyak duit syiling.
Saya cuma bekerja sahaja.
Serta buat apa yang dia suruh.
Ya, segalanya cuma berlaku.
Saya masih ingat rasa sengsara…
BENDA INI BERLAKU SEBAB KAU PELACUR
…selama itu.
Cinta itu bukan dosa
Kata seorang lelaki 40 tahun
Sambil meraba kaki
Seorang gadis 13 tahun
Dia memakai gaun kolot
Dengan impian menjadi penyanyi terkenal
Namun dia tak cukup makan
"Tuhan telah memilihmu"
"Sebab itu kita bersama"
"Aku akan jadi penyelamatmu"
"Aku akan jadikan kamu bintang handalan"
Dia kata sambil menidurinya
Di sebuah lorong sewaktu malam…
Saya sangat takut akan dia.
Saya takut dia akan bunuh diri juga
sebab dia pernah kata dia datang ke dunia ini
untuk menjaga saya dan jika kami tak bersama,
dia tiada apa-apa untuk dibuat
di dunia ini. Dia kata saya bebas.
Saya boleh pergi bila-bila saja.
Begitu banyak manipulasi.
Dia tak fikirkan saya. Dia tak cintai saya.
Saya rasa.
…setiap hari
Impiannya pudar
Dia tidak lagi percaya kepada Tuhan…
Saya masih ingat saya pergi ke Antofagasta, di utara.
Dengan dia.
Salah satu perjalanan terakhir saya dengan dia.
Kami pergi kerja di jalanan.
Saya jumpa seorang gadis yang pernah bercinta dengannya
semasa dia masih bawah umur.
Saya bercakap dengannya dan…
dan ia membuka mata saya. Saya faham apa yang berlaku kepada saya
ialah penderaan.
Pada saat itu, saya faham. Saya tak faham sebelum itu.
Saya terus
percaya akan cerita Tuhannya.
Apabila saya sedar akan perbuatan dia,
yang dia dah buat beberapa kali dengan gadis bawah umur lain…
mata saya terbuka semasa perjalanan itu.
Saya mahu dengan sepenuh jiwa saya
mencapai sesuatu dalam hidup saya untuk keluar daripada hubungan itu,
daripada bersama lelaki lebih tua,
daripada keganasan itu.
Begitulah cara saya memasuki pertandingan realiti TV itu
dengan angan-angan tinggi.
Saya masih ingat saya beritahu dia.
Pada hari itu, di terminal bas, saya kata, "Ini kali terakhir kita jumpa."
Saya tak pernah berani untuk cakap apa-apa kepada dia.
Saya takut akan dia.
Apabila saya ucap selamat tinggal kepadanya,
saya risau dia akan bunuh diri.
Saya fikir, "Dia akan bunuh diri, tapi…"
"Tak penting." Tak penting lagi bagi saya.
Dia kata, "Okey."
Dia pergi.
Saya tak pernah dengar khabar dia lagi.
Dia menghilang sepenuhnya.
Pelik betul.
Tak dengar khabar dia lagi.
Saya sangat…
Saya sangat takut akan apa yang akan berlaku dulu.
Awak tahu?
Tiada apa-apa berlaku.
Saya pergi ke Santiago.
Saya dipilih untuk program itu.
Bagi saya, ia…
Ia peluang seumur hidup.
Saya perlu merebutnya.
Dia berusia 19 tahun, masih bujang dan dari Vina del Mar.
Monserrat Bustamante menyanyi "La media vuelta" oleh Luis Miguel.
PENYANYI
Saya ambil serius akannya.
Bagi saya, ia segala-galanya yang saya ada.
Ia penyelamat saya.
Ia mengubah hidup saya.
Siapa yang kita jemput untuk berkongsi dengan Maria José?
Kami menjemput Monserrat Bustamente,
seorang penyanyi baharu berusia 19 tahun.
Dia akan menyanyi dengan Maria José Quintanilla
yang berusia 12 tahun.
Mereka akan menyanyi "La media vuelta" oleh Javier Solís.
Saya kata saya ada teman lelaki sebaya saya.
Saya boleh jadi diri sendiri.
Saya gembira sebab saya buat sesuatu yang saya suka.
Masa depan saya mulai cerah.
Ya, saya rasa sangat gembira.
Saya nak menang dalam hidup lebih daripada menang program.
Menang wang.
Seperti penyanyi Argentina itu yang ditanya
siapa yang ajari dia menyanyi dan dia jawab,
"Kelaparan."
Saya belajar buat
segala jenis telatah
dan menjadi menawan…
kerana kelaparan.
Don Jaime Coloma, markah untuk Monserrat Bustamante?
- 5.8. - 5.8!
Satu lagi perkara yang nampak rumit, Monserrat,
saya percaya ia kadangkala kelemahan awak,
persembahan awak tak keterlaluan, tapi kurang perasaan.
Jadi, bersungguh-sungguh tak elok, ia keterlaluan.
Awak tahu saya bersungguh-sungguh di atas pentas.
Saya bersungguh-sungguh, sepenuh hati.
Saya tak gembira. Mereka selalu beri saya markah rendah.
Saya tak faham. Saya lihat diri saya dan saya gembira.
Saya tak faham kenapa.
Baguslah awak dapat mengkritik diri sendiri.
Awak akan pergi sangat jauh. Teruskan dan awak akan pergi jauh.
SEORANG PENYANYI MENINGGALKAN PROGRAM HARI INI
Selepas saya mula mara dan buat lebih baik,
saya datang dengan lagu saya dan mahu meluahkan diri saya
sebab mereka beritahu saya, "Awak akan rakam album
dengan Jaime Román, penerbit muzik."
Lagu-lagu saya tak bagus pun,
tapi dia boleh dengarnya, tapi dia tak mahu.
Ia… teruk. Setiap kali saya jumpa dia, dia akan ganggu saya.
Selama lima tahun program itu dijalankan.
Itu perkara paling teruk yang berlaku kepada saya dalam Rojo.
Dengan lurusnya,
saya berjumpa pengarah program itu.
Buat kali pertama, saya beritahu mereka, "Saya diganggu oleh Jaime Román."
"Saya mahu pergi."
Mereka kata, "Kami akan bantu awak."
"Kami tak tahu ini tentang Jaime. Teruknya. Kami tak pernah bayangkan."
Saya rasa saya sudah menang. Saya kata, "Bagus."
Tiada apa-apa pun yang berlaku.
Tiada apa-apa.
Sepanjang hidup saya, saya selalu melarikan diri daripada sesuatu,
atau mencari sesuatu, mungkin.
Betul tak? Sejak saya kecil,
saya nak tinggalkan rumah mak saya.
Perkara sama berlaku. Tiba-tiba kata, "Aku akan tinggalkan Chile."
"Aku mencari sesuatu. Aku tak tahu apa dia."
"Aku tak tahu jika aku melarikan diri atau mencari diri sendiri."
Saya nampak ramai orang mula pergi ke Mexico. Saya fikir,
"Okey, jika semua orang ke sana, aku perlu lihat apa yang ada di sana."
Ini pasti gila!
Untuk merakam filem!
Ya!
- Selamat malam. - Selamat malam.
Tidak!
Badan saya nampak?
Hanya dari bahu ke atas.
Kalau saya buat begini?
Begini pula?
Awak dah sedia untuk esok?
Ya. Saya dah sedia.
- Awak? - Saya juga.
Apabila saya tiba di Mexico, saya rasa…
cukup bebas.
Di bandar besar dengan 25 juta orang, tak mengenali sesiapa
dan…
saya rasa bebas untuk jadi apa yang saya mahu.
Tiada masa silam di sini, tiada keluarga, tiada kawan.
Tiada apa-apa. Saya…
Saya boleh mulakan hidup seperti yang saya mahu, dari kosong dan…
Saya juga benarkan diri saya buat sesuatu yang saya tak pernah buat.
Untuk mula hidup dan menikmati…
zaman muda saya.
Saya datang ke Mexico pada usia 23, 24 tahun.
Saya tak tahu. Saya mula hidup… dengan bebas.
Ya. Saya dah sedia.
- Nak saya tutup ini? - Tidak. Biarkan ia terbuka.
Nak saya buka lagi?
- Bagaimana nak matikan lampu ini? - Saya akan matikan.
- Saya lebih suka ini. - Okey.
Rakaman sedang berjalan.
Rafa akan sertai kita.
Hari ini awak mulakan konsert pertama daripada tiga konsert di Metropolitan,
yang merupakan penutup tahun yang hebat untuk awak.
Ia sangat hebat.
Dua album yang berbeza, memenangi Grammy.
Saya nak tanya awak tentang itu. Cara awak menilai tahun awak.
Kali ini, sebagai pemenang anugerah dengan sebuah gramofon, bukan?
- Ya. - Awak menang
Album Penyanyi dan Penulis Lagu Terbaik kalau tak silap. Tapi…
awak dicalonkan untuk Album Muzik Serantau Terbaik,
tapi untuk Anugerah Grammy itu…
Bukan Grammy Latin, tapi Grammy yang besar.
Menarik untuk lihat bagaimana muzik awak berkembang,
seperti album Seis awak,
yang dimasukkan dalam senarai album terbaik 2021,
tapi baguslah awak ada dua konsert yang habis dijual.
Awak tambah tarikh ketiga juga, hampir habis terjual.
Namun, awak antara artis yang paling didengari.
Awak ada 6.3 juta pendengar Spotify setiap bulan.
Lagu awak yang paling didengari,
"Tu falta de querer", mempunyai 241.6 juta putaran.
Banyaknya. Saya tak tahu ia ada begitu banyak putaran.
Saya sangat gembira.
Saya bayangkan kehamilan awak mudah,
memandangkan awak berjaya melancarkan jelajah ini di Amerika Syarikat.
Saya tak tahu bila awak akan berhenti untuk melahirkan bayi itu.
Apa yang awak boleh beritahu kami tentang itu, Mon?
Saya takkan berhenti. Saya akan bersalin di atas pentas.
Ada orang telefon.
Saya takkan jawab.
Dani, saya perlukan radio.
- Maaf? - Radio.
- Saya sudah minta. - Saya perlukannya sekarang.
Tapi saya perlukannya. Ia lebih penting daripada apa yang awak buat.
Okey.
Helo, doktor.
Maaf mengganggu, tapi saya ada…
alahan yang teruk dan saya belum ambil Loratadine.
Memandangkan awak kata…
awak lebih suka saya tak ambilnya.
Saya ada…
serangan asma kecil.
Malam tadi, susah saya nak bernafas.
Sebenarnya, saya tak boleh tidur sebab saya tak boleh bernafas.
Saya tak nak ambil apa-apa yang boleh membahayakan bayi.
Beritahu saya apa saya boleh buat.
Saya ada persembahan malam ini.
Saya ada persembahan malam ini, esok dan lusa.
Tekak saya sangat pedih dan…
Saya tak boleh bernafas.
Saluran udara saya tertutup dan saya kedengaran seperti wisel.
Sakitnya alahan saya! Saya nak garu semuanya.
Awak alah dengan apa?
Kerja saya bukan di pejabat atau ikut jadual biasa.
Ini kerja saya dan saya buat perkara sama sepanjang hidup,
jadi badan saya dah biasa buat begini.
Tapi saya perlu bekerja dan doktor saya beri kebenaran, jadi…
saya akan bekerja.
Saya suka sekali satu temu bual dengan Lady Gaga
dan mereka tanya dia,
"Awak pernah terfikir yang awak akan jadi terkenal?"
Dia kata, "Saya sentiasa terkenal, cuma tiada siapa yang tahu."
- Saya suka. - Saya tonton di YouTube.
Kita akan mendalami muzik itu, mendalami emosi.
Memang sukar apabila kita selalu buat perkara yang sama,
tapi pasti ada lagu-lagu yang bermakna bagi kamu,
melodi yang menyentuh hati kamu.
Kamu kugiran sokongan saya, kamu tunjang persembahan
dan saya lebih memerlukan kamu kerana saya…
beroperasi pada separuh kapasiti.
Kurang daripada separuh.
Mari kita buat yang terbaik! Jika tidak, untuk apa?
Sejujurnya, bunyinya bagus seperti biasa.
- Nyanyian awak sempurna. - Tak. Saya nyanyi dengan teruk.
- Tak. - Saya bertegas dengan diri sendiri.
Susah untuk saya menyanyi tadi.
Saya tak boleh bernafas. Semasa lagu kedua, saya…
Kapasiti saya tak sampai 30 peratus pun.
Ini kali pertama.
- Saya nyanyi dengan teruk. - Awak tak nyanyi dengan teruk.
- Saya nyanyi dengan teruk. - Awak nyanyi dengan baik, awak cuma…
Saya tak suka kamu tipu saya.
- Awak sangat penat. - Kawan.
Tak, tapi kita boleh nampak yang awak tiba-tiba…
- Awak sesak nafas. - …sesak nafas.
Ya.
Ya, benda itu sangat membantu awak.
Itu.
Itu yang kita patut ada, sesuatu seperti itu.
- Untuk angkat kaki. - Untuk dua lagu terakhir.
Saya mula menyanyi di sebuah bar di Veracruz.
Enam jam dari Bandar Mexico dengan bas.
Nyanyian semula.
Saya mula aktif sewaktu malam.
Saya di sana selama setahun. Saya menyanyi pada hari Khamis, Jumaat dan Sabtu.
Hari Ahad, saya akan naik bas balik ke rumah saya di Bandar Raya Mexico,
memandangkan saya tinggal di sana.
Saya akan berada di sana hari Isnin, Selasa dan Rabu,
cuba buat sesuatu dengan muzik saya,
seperti bertemu orang, mencari hubungan, atau buat sesuatu.
Pada hujung minggu, saya akan ke Veracruz.
Dua, tiga, empat…
Tahun seterusnya,
saya dapat kerja di sebuah bar di Bandar Raya Mexico.
Begitulah hidup saya bertahun-tahun. Saya cuma menyanyi di bar.
Jantungku berdebar-debar
Kau tembak aku
Perlahan-lahan kau pandangku
Tubuhmu berputar-putar
Aku sukainya, seperti aku sukaimu
Ibarat kejutan elektrik
Cubalah aku…
Pada satu tahap, semakin ramai orang suka nyanyian semula saya.
Mereka ikut saya ke setiap bar saya menyanyi.
Saya masih ingat mereka kata, "Bila awak akan rakam album awak?"
Minggu depan, kita mula rakam album Mon Laferte.
Saya gembira. Saya gementar!
Saya rasa ia pasti hebat.
Album pertama saya ialah Desechable.
Tahun 2011.
Tapi dengan album Tornasol,
lebih ramai orang mula mengikuti muzik saya,
dan tiba masanya, di banyak tempat,
saya akan mainkan lagu sendiri.
Ada banyak platform untuk main.
Kami buat begitu di taman, di jalanan
dan mereka akan ikut kami dan bantu kami.
Tapi ketika itu, muzik bebas berkembang pesat.
Aku sembunyi
Aku menahan diri Namun tak boleh lagi
Saya masih ingat
semasa tempoh Tornasol itu…
saya mula rasa seperti…
berkemampuan.
Saya mula menemukan diri saya juga.
Mendengar diri saya. Mendengar dan menemukan suara saya.
Dalam penulisan saya juga. Mula percaya, yang sangat penting.
Ya, waktu itu indah…
nyanyian bawah tanah Mexico, semuanya alternatif.
- Helo? - Helo?
- Daniela? - Tak, ini Mon.
Saya nak awak berterus-terang.
Ada orang datang atau tak? Mereka dah bertolak?
- Apa masalahnya? - Mereka dah bertolak.
- Beri saya nombor telefon orang itu. - Baik, saya akan hantar kepada awak.
Saya tunggu orang untuk bantu saya sebab kita ada banyak masalah.
Kukunya terbalik… Banyak yang tak kena.
Awak letak kuku saya terbalik.
Mereka akan tiba di sana…
Beritahu saya jika mereka akan datang atau tidak.
- Kalau tak, saya cari jalan sendiri. - Mereka akan datang.
Butangnya salah, tali pinggangnya salah dan kukunya salah.
Tali pinggang gaun merah tertanggal, jadi kita perlu…
Sayangku. Mari sini, sayang.
Beritahu saya apa yang kita ada.
Tali pinggang hitam berpad, reben merah nipis,
kuku, tali leher hitam dan butang.
- Betul. - Ya?
Saya akan lihat jika mereka datang. Saya akan uruskannya.
Betul tak, sayang? Seronoknya tidur sehingga pukul 9:30.
Dia tahu. Dia kata, "Okey. Mak perlu menyanyi hari ini."
Anakku yang cantik.
Anak lelaki saya buat saya gembira.
- Apa khabar? - Sangat bagus. Awak?
- Bagus. - Apa yang berlaku hari ini?
- Semuanya sangat tertekan. - Saya boleh bayangkan.
Saya tak pernah berlari-lari begini untuk sebuah konsert.
Ya, saya nampak.
- Telefon saya? Ada sesiapa tahu di mana? - Ini dia.
- Terima kasih. - Lembapkan bibir awak.
Apabila kita ada peluang…
Ini dia.
- Peraturan kedua. - Jangan cakap apa-apa.
Pasukan ini tak bercakap.
Peraturan utama ialah saya sentiasa betul dan semua orang buat apa yang disuruh.
- Kawan. - Ya?
- Pukul berapa dia cakap? Okey. - Dia masih belum cakap.
- Adakah kita akan bersorak? - Ya.
Awak ada warna lain? Sedikit lagi.
Empat minit lagi.
- Baiklah. - Awak pergi empat minit lagi.
Selamat tinggal, Emilita.
Selamat tinggal, sayangku. Mak sayang kamu.
- Jaga diri, mak! - Okey. Sedia.
Sedia? Mari pergi.
Kacaknya! Kamu nampak hebat. Saya suka.
Okey, kugiran.
Ini persembahan pertama saya sebagai seorang ibu.
Ia akan jadi sangat indah dan istimewa.
Selamat menjadi ibu. Kita akan berseronok.
Itu dia! Mari kita berseronok!
Mari kita buat yang terbaik! Jika tidak, untuk apa?
Aku ucap selamat tinggal
Namun aku menipu Aku enggan pergi
Aku sembunyi
Aku menahan diri Namun tak boleh lagi
Aku mahu padamkanmu Lupakanmu
Namun aku asyik teringat akanmu
Angkat tangan, ayuh!
Mari kita lihat. Volumen 1, saya suka album itu.
Saya masih ingat
saya baru nak mula merakam album baharu dengan César, pasangan saya.
César orang yang sangat penting.
Dia akan sentiasa jadi penting dalam hidup saya.
- Mon, saya akan main dengan ride. - Jika awak mahu, kita main dengan ride.
- Itu yang saya cakap. - Maksud saya, solo ride.
Ride, tapi di tepi.
Tiba-tiba saya dapat tahu tentang…
satu kesilapan, satu kecurangan bodoh,
dan saya…
Saya kesedihan.
Saya merasai penolakan
yang saya tinggalkan dulu
dan…
saya menjadi sangat murung, atau lebih baik lagi,
saya sedar sudah bertahun-tahun saya murung.
Aku sediakan senapang
Satu tembakan ke kepala…
Saya berhenti kerja.
Saya tiada duit. Keadaan saya…
sangat teruk.
Saya merokok seperti… Maksud saya…
saya rasa pasti sangat menyedihkan untuk melihat saya.
Tak mandi.
Dengan bekas abu rokok penuh puntung rokok.
Botol-botol. Rumah saya huru-hara.
Saya menangis,
saya buat kecoh, saya campak diri saya ke lantai, saya minum, saya menjerit.
Huru-hara.
Dan…
saya jadi orang yang teruk, gelap,
kotor dan sukar.
Saya tak boleh tidur. Saya ada insomnia. Saya menangis seharian.
Jadi, untuk tidur…
saya minum wain saya
dan tanpa disedari, saya mula minum lebih banyak.
Gelas demi gelas sehingga, saya tak sedar, tapi saya jadi kaki botol.
Saya rasa,
buat kali pertama, saya berhenti melawan
untuk cuba disayangi, menjadi hebat, kuat dan mengagumkan.
Sebaliknya, saya benarkan diri saya
menderita buat kali pertama rasanya…
Atau menangis buat kali pertama.
Sebab saya rasa saya tak pernah begitu.
Ada satu ketika saya mula
cari di Google setiap hari
cara membunuh diri…
tanpa rasa sakit.
Sehinggakan saya makan pil, campurkannya.
Kemudian, ada satu malam…
Saya tak ingat. Saya sangat mabuk.
Saya melukakan diri sendiri. Saya nak bunuh diri, bukan?
Saya tak ingat pun.
Keadaan saya teruk.
Maksud saya…
teruk.
Tak bersyukur…
Seorang kawan saya beritahu saya, "Awak akan rasa sangat teruk,
tapi suatu hari nanti awak akan sedar…
dan perkara pertama yang awak akan fikirkan
bukan César atau apa yang awak lalui."
"Awak akan fikirkan perkara lain yang bagus."
"Nantikan hari itu."
Kemudian, saya bangun satu hari dan melihat siling.
Saya nampak kesan pemeluwapan yang besar.
Saya fikir saya perlu baikinya. Jadi, saya nampak…
harapan.
Sebab saya mahu baiki pemeluwapan itu.
Maknanya saya nak jadi lebih baik.
Saya ada banyak lagu dan saya mula merakamnya di rumah.
Saya main gitar, saya main bes,
dengan bantuan kawan-kawan saya.
Saya kata, "Rakam." Mereka rakam.
Saya kata, "Tak penting. Saya akan rakam dengan apa yang ada."
Bekalan elektrik saya dipotong.
Sebab saya tak bayar bil sebab saya tak bekerja.
Saya ingat lagi suatu hari saya marah.
Saya ambil wayar penyambung, kumpulkan semua wayar penyambung yang ada
kemudian pergi ke garaj kereta, pasangkannya
dan saya tarik wayar penyambung itu sampai pintu saya.
Di pintu, tersekat begini… saya letak komputer saya dan sebuah lampu.
Begitulah cara saya buat album itu.
Dan…
ia menyembuhkan saya.
Pelancarannya seperti, "Saya akan lancarkannya."
Tekan butang dan… Internet, bukan? Itu saja.
Sedia. Lancar.
Pelancaran bebas.
…Mon Laferte dengan "Tu falta de querer". Ikuti kami di Los 40.
Kita dalam radio, sayang!
Hari ini aku pulang
Untuk tidur di katil kita Semuanya sama
Udaranya dan kucing kita Tiada apa akan berubah
Sukar melupakanmu
Ia mula berjalan lancar…
Ia tak masuk akal. Semua orang nak dengar lagu itu.
Saya kata, "Apa?"
Saya sedar bahawa lagu-lagu itu, muzik itu juga ada magik.
Sebab saya tak keluar dan jual album ini.
Saya tak buat promosi,
saya tak beritahu kisah saya. Tiada siapa tahu apa berlaku.
Bukan macam, "Kasihan dia." Saya bukan dikasihani.
Ia menakjubkan. Ibarat sebuah filem.
Di penghujung filem itu,
saya menang.
Saya hasilkan album saya dengan poket kosong di rumah saya
dan saya berjaya.
Saya dapat banyak tawaran dan sekarang saya perlu buat keputusan.
Saya rasa hebat.
Katakan mengapa
Tidak
Mengapa
kau berhenti mencintaiku?
Aku masih boleh terima
Kekurangan cintamu
Sebulan lalu
Aku terbiasa mendengar kata-katamu Menjadi subahatmu
Aku sangka tiada orang selainmu
Aku kawanmu Aku penemanmu
Kini akanku tidur lena
Untuk melupakan
Akanku mati Untuk berhenti merenung
Akanku selimuti diri Untuk legakan kepahitan
Mari
Jujurlah kepadaku
Kasihanilah aku
Katakan mengapa
Mengapa kau berhenti mencintaiku?
Aku masih boleh terima
Kekurangan cintamu
Mari
Jujurlah kepadaku
Kasihanilah aku
Katakan mengapa
Mengapa kau berhenti mencintaiku?
Aku masih boleh terima
Kekurangan cintamu
Joel!
Pasukan, tutup lampu.
Satu lagi!
Kamu nampak tak?
- Kamu nampak tak? - Ya, saya nampak!
Pasukan…
jelajah kita sudah selesai.
Saya…
Saya gembira
dapat jelajah dengan kamu semua. Saya sayang kamu.
Kami sayang awak, Mon. Terima kasih atas segalanya.
Terima kasih kepada awak!
Terima kasih, semua.
Perasaan saya seperti rupa saya.
Bagusnya melihat awak gembira.
Sudah tentu saya rasa terganggu. Saya mahu semuanya berjalan lancar,
saya mahu semuanya sempurna.
Saya nak kembali selepas mengandung
dan juga untuk buktikan
yang saya boleh buat sekali lagi
dan yang saya boleh mengenali diri saya semula, menjadi artis semula.
Akhirnya saya sedar saya tak sama seperti sebelum saya bersalin.
Saya lebih memahami…
perasaan saya.
Saya lebih sedar, boleh dikatakan,
akan setiap langkah saya.
Tidak
Tiada yang lebih baik
Daripada mencuba
Ciuman pertama
Dan kamu…
Seronoknya hari ini saya wanita lain.
Dalam sepuluh tahun, saya akan jadi wanita lain.
Tak mengapa.
Saya secebis daripada seluruh diri saya.
Jadi, tiada apa yang begitu penting.
Saya juga belajar, untuk hidup…
dengan lebih bebas.
Saya mengimbau dan kata,
"Adakah saya akan mengulangi perjalanan itu lagi?"
"Dengan segala usaha saya untuk… berjaya?"
Hari ini, saya rasa saya takkan ulanginya.
Namun, saya lakukannya sebab saya perlu rasa diterima.
Saya terdesak untuk disayangi orang.
Namun, bukan sekarang.
Sebab saya tahu ada orang yang menyayangi saya
seperti diri saya sendiri.
Namun, dulu tiada,
jadi saya selalu cari perhatian dan kasih sayang itu.
Saya nak jadi orang penting dalam hidup seseorang, bukan?
Dalam hidup orang lain.
Terjemahan sari kata oleh Siti Salmi